Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 362/12/8802	Košice I, 14.10.2014
EEČ : 2-63-391-2014

U Z N E S E N I E

Trestná vec:	obvinený XXXXX a spol.  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov a iné trestné činy

Rozhodol: 	prokurátorka Okresnej prokuratúry Košice I
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
4.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX XXXXX zo dňa 14.10.2014, spisová značka 4 Pv 362/12/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

- v Košiciach na ul. XXXXX pred diskontom dňa 17.06.2012 v čase okolo 03.30 hod. obvinení XXXXX a XXXXX fyzicky napadli XXXXX, pričom jeho kamarát XXXXX z miesta činu ušiel, následne ho však všetci štyria obvinení dobehli na ulici XXXXX kde ho fyzicky napadli obvinení XXXXX a XXXXX a to rôznymi údermi a kopmi a potom ako upustili od svojho konania, ktorým fyzicky napadli poškodených, XXXXX sa vrátil k poškodenému XXXXX, prehľadal mu vrecká a  z vrecka nohavíc mu zobral mobilný telefón zn. HTC. 

Uznesením prokurátora Okresnej prokuratúry XXXXX I zo dňa 14.10.2014, spisová značka 4 Pv 362/12/8802, bola určená všetkým obvineným skúšobná doba v trvaní 18 mesiacov.
Odôvodnenie:
Uznesením referenta stálej služby OO PZ XXXXX XXXXX sp. zn. ČVS:OPP-XXXXX-KE-2012 zo dňa 17.06.2012 bolo podľa § 199 ods. 1 Trestného zákona začaté trestné stíhanie  a uznesením povereného príslušníka OO PZ XXXXX Staré mesto sp. zn. ČVS:ORP-XXXXX-KE-2012 zo dňa 18.06.2012 bolo  podľa § 206 ods. 1 Trestného poriadku vznesené obvinenie XXXXX, XXXXX, XXXXX a XXXXX pre prečin pre prečin výtržníctva podľa § 364 ods. 1 Trestného zákona, spáchaného formou spolupáchateľstva podľa § 20 Trestného zákona a u obvineného XXXXX aj pre prečin krádeže podľa § 212 ods. 2 písm. c) Trestného zákona, na tom skutkovom základe, že:

- v Košiciach na ul. XXXXX pred diskontom dňa 17.06.2012 v čase okolo 03.30 hod. obvinení XXXXX a XXXXX fyzicky napadli XXXXX, pričom jeho kamarát XXXXX z miesta činu ušiel, následne ho však všetci štyria obvinení dobehli na ulici XXXXX kde ho fyzicky napadli obvinení XXXXX a XXXXX a to rôznymi údermi a kopmi a potom ako upustili od svojho konania, ktorým fyzicky napadli poškodených, XXXXX sa vrátil k poškodenému XXXXX, prehľadal mu vrecká a  z vrecka nohavíc mu zobral mobilný telefón zn. HTC. 
Uznesením prokurátora Okresnej prokuratúry XXXXX XXXXX sp.zn. 4Pv 362/2012-7 z 12.10.2012  bolo podľa § 216 ods. 1 písm. a), b), c) Trestného poriadku podmienečne zastavené trestné stíhanie proti obvineným XXXXX, XXXXX, XXXXX a XXXXX pre prečin výtržníctva podľa       § 364 ods. 1 Trestného zákona, spáchaného formou spolupáchateľstva podľa § 20 Trestného zákona a u obvineného XXXXX aj pre prečin krádeže podľa § 212 ods. 2 písm. c) Trestného zákona s určením skúšobnej doby obvineným v trvaní 18 (osemnásť) mesiacov. 
Uznesenie o podmienečnom zastavení trestného stíhania sa stalo právoplatným dňa 19.01.2013. Skúšobná doba uplynula dňa 19.07.2014.
Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a  vyhovel aj ďalším určeným obmedzeniam, rozhodne prokurátor, že obvinený sa osvedčil. Inak rozhodne a to prípadne aj počas skúšobnej doby, že sa v trestnom stíhaní pokračuje. 
Pre rozhodnutie o tom, že sa obvinený v skúšobnej dobe osvedčil, je určujúce splnenie podmienok uvedených v § 216 ods. 1 písm. b) a písm. c) Tr. poriadku.
Škoda spôsobená odcudzením mobilného telefónu zn. HTC poškodenému XXXXX bola uhradená, keďže mobilný telefón bol poškodenému vrátený obvineným XXXXX. Okrem uvedeného poškodeným nevznikla iná ujma. 
Z výpisov z Ústrednej evidencie priestupkov Ministerstva vnútra SR na obvinených vyplýva, že proti obvineným XXXXX a XXXXX nebolo počas určenej skúšobnej doby vydané právoplatné rozhodnutie o priestupku. Obvinený XXXXX má dva záznamy zo spáchania priestupkov a to priestupku proti verejnému poriadku, za čo bol postihnutý blokovou pokutou zaplatenou na mieste a priestupku  - porušenie pravidiel cestnej premávky zo dňa 10.05.2013, za čo mu bola uložená pokuta vo výške 400 EUR, ktorú zaplatil dňa 19.03.2014 a zákaz vedenia motorových vozidiel do 05.10.2014.  Obvinený XXXXX má taktiež dva záznamy zo spáchania priestupkov - porušenie pravidiel cestnej premávky zo dňa 01.03.2013 a 10.05.2013, kedy v prvom prípade mu bola uložená pokuta vo výške 300 EUR, ktorú zaplatil dňa 30.09.2014 a zákaz vedenia motorových vozidiel do 01.07.2014 a v druhom prípade mu bola uložená pokuta vo výške 80 EUR, ktorú zaplatil dňa 30.08.2013. Vzhľadom na charakter uvedených priestupkov, úhradu uložených pokút ich zaplatením ako aj vzhľadom na to, že obvinení XXXXX a XXXXX skutok, pre ktorý bolo podmienečne zastavené trestné stíhanie spáchali ako osoby blízke veku mladistvých ( § 127 ods. 2 Tr. zákona) boli tieto priestupky vyhodnotené ako menej závažné, preto nebolo k týmto prihliadnuté.
Taktiež s prihliadnutím na doterajší život obvinených a zistenia, že v priebehu skúšobnej doby neboli právoplatne odsúdení pre iný trestný čin, tiež sa proti nim aktuálne nevedie žiadne trestné stíhanie pre trestný čin ako to vyplýva z lustrácie v GP SR možno konštatovať, že  u obvinených boli zákonom splnené podmienky na rozhodnutie o osvedčení sa v skúšobnej dobe podmienečného zastavenia trestného stíhania. Preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať  do 3 dní od jeho oznámenia na Okresnú prokuratúru  XXXXX XXXXX.
O sťažnosti, ktorá má odkladný účinok rozhodne  prokurátor Krajskej prokuratúry v Košiciach .
Právoplatnosťou rozhodnutia o tom, že sa obvinený v skúšobnej dobe osvedčil nastávajú účinky zastavenia trestného stíhania .

JUDr. Dagmar Vargová
prokurátorka